Faida na madhara ya teknologia katika shule za sekondari

FAIDA NA MADHARA YA TEKNOLOJIA KATIKA SHULE ZA SECONDARI 
Kwanza kabisa, teknologia imeleta faida chungu nzima katika shule za sekondari. Katika  shule nyingi za sekondari humu nchini Kenya, serikali imeweza kutoa tarakilishi ambazo wanafunzi wasoma masomo yao. Tarakilishi hizi zimeweza kurahisisha masomo kwani wanafunzi wanaweza kusoma na kuweka masomo yao kwa tarakilishi ili kutumia baadaye. 
Wanafunzi wengi humu nchini wanatumia simu kuuliza maswali kwa mitandao na hata kupata masomo kwenye mitandao. Simi zimewasaidia sana wanafunzi hawa hususan nyakati ambazo wanafunzi huwa nyumbani katika likizo. Wanafunzi hawa wanaweza kuunda makundi yao katika mitandao na kuendeleza masomo yao. 
Wanafunzi wanaweza kupata vikokotoo ambavyo wanatumia katika somo la hisabati. Chombo hiki kimeweza kurahisisha masomo kwani  hakitumii muda mwingi kama vile mwanafunzi angefanya kutumia akili yake mwenyewe. Kifaa hiki kinaweza pia kutumika katika masomo mengine kama vile masomo ya sayansi. 
Wanafunzi pia wanatumia runinga kusikiliza na kuona masomo yao. Wengine wanatumia runinga kutuma jumbe ili kupata namna na utafiti wa kufaulu katika masomo yao. Runinga huweza kusaidia sana wanafunzi wengi kwani  huwasaidia kufaulu. Wanafunzi pia wanaweza kupata vifaa vya masomo katika runinga kupitia maonyesho ya vifaa hivyo. 
Licha ya teknologia kuwa na faida katika masomo ya wanafunzi wa sekondari, pia kuna madhara kadhaa ambayo yanaweza kudunisha masomo ya wanafunzi wengi Nazo ni kama zifuatazo; Wanafunzi wanatumia simu kwa njia ambazo hazistahili kamwe. Wanaweza kuangalia video za mapenzi kwenye simu na hivyo basi wao huvutiwa na video hizo na hata kujishughulisha katika mapenzi wakiwa bado na umri mdogo. 
Japo serikali imewatolea wanafunzi vikokotoo shuleni ili kuhifadhi wakati wao, wanafunzi  wengi wamekuwa kama kupe, wamelegeza kamba na kutegemea kifaa hiki. Kupitia kifaa hiki, wanafunzi wengi wamekuwa wavivu wasiopenda kutumia na kuchokesha akili zao. Matokeo yao yamekuwa mabaya na yasiyofurahisha hata chembe. 
Kupitia televisheni, wanafunzi wanatumia wakati wao mwingi kuangalia video, wakati ambao wanafaa kuwa wanasoma. Wanafunzi wanajihusisha katika mambo ya dunia ambayo yanaharibu maisha yao kupitia video za mapenzi, wanafunzi wanajihusisha katika familia za mapema ambapo ina bainika kuwa wanafunzi hususan wa jinsi ya kike wanapachikwa mimba za mapema na kutokana na haya masomo yao yanazorota kabisa. 
Kupitia televisheni, wanafunzi wanaweza kujipata wameingia katika makundi ambayo mwisho wake wanajikuta wamenaswa na mitego. Kwa mfano, wanaweza kujipata wameingia makundi ambayo yanatahadharisha maisha yao kama vile makundi ya Al-shabaab. Wanafunzi hawa wanaweza kushawishiwa na kuingia kwenye kundi hili na mwisho wake wapoteza maisha yao. 
Kutokana na faida na madhara ya teknolojia hizi, serikali inawashauri wanajamii wote kuungana na kuwafundisha wanafunzi hawa kuhusu teknolojia hizi.